rejauldu/bengali-wikipedia huggingface dataset:
শেখ হেলাল উদ্দীন (জন্ম: ১ জানুয়ারি, ১৯৬১) বাংলাদেশের বাগেরহাট-১ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।  ২০০১ সালে তার নির্বাচনী সমাবেশে হারকাত-উল-জিহাদ আল-ইসলামীর সদস্যরা বোমা হামলা করে। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   প্রাথমিক জীবন  শেখ হেলাল উদ্দিন শেখ হাসিনার চাচাতো ভাই। হেলাল উদ্দিনের বাবার নাম শেখ নাসের, যিনি শেখ মুজিবুর রহমানের ছোট ভাই।   রাজনৈতিক জীবন  বঙ্গবন্ধু শেখ মুজিবুর রহমানের পরিবারের অন্যতম সদস্য হলেন শেখ হেলাল। পারিবারিক সূত্রেই তিনি বাংলাদেশ আওয়ামী লীগে যোগদান করেন। শেখ হেলাল উদ্দিন শেখ হাসিনার চাচাতো ভাই। শেখ হাসিনার অবর্তমানে তাকে আওয়ামীলীগের কর্ণধার মনে করা হতো এক সময়। তিনি বাগেরহাট-১ আসন থেকে ১৯৯৬, ২০০১, ২০০৮, ২০১৪, ২০১৮ ও ২০২৪-এ সাংসদ নির্বাচিত হয়েছিলেন।  ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।   পারিবারিক জীবন  শেখ হেলাল উদ্দীনের তিন সন্তান। একমাত্র ছেলে হলেন শেখ সারহান নাসের তন্ময় ও বড় মেয়ে শেখ সায়রা রহমানকে বিয়ে করেছেন ভোলা থেকে নির্বাচিত সাংসদ আন্দালিব রহমান পার্থ। তার ছোট মেয়ের শেখ ফজিলা শারমীন অনন্যা। পার্থ ও সায়রা রহমান দম্পতির দুই কন্যা মাহাম সানজিদা রহমান বিনতে আন্দালিব এবং মদিনা রহমান বিনতে আন্দালিব ও এক পুত্র মুহাম্মদ ইবনে আন্দালিব। আন্দালিব রহমান পার্থ বিএনপি নেতৃতাধীন আঠারো দলীয় জোটের শরিক বাংলাদেশ জাতীয় পার্টি-বিজেপির সভাপতি।   বিতর্ক  ১৯৯৬ সালে হেলাল সাংসদ নির্বাচিত হন। ২০০০ সালের বাবু কালিদাস বড়াল হত্যাকাণ্ডে হেলালকে অভিযুক্ত করা হয়। যদিও হেলালের বিরুদ্ধে অভিযোগ দায়ের হয়নি তবুও তাকে অভিযুক্ত করা হয়। কালিদাস বড়াল ছিলেন চিতলমারী উপজেলার সাবেক চেয়ারম্যান। এছাড়াও বাগেরহাটে তার ও তার ছেলে শেখ তন্ময়ের স্বেচ্ছাচারিতার অভিযোগ উঠেছে।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬১-এ জন্ম বিষয়শ্রেণী:বাগেরহাট জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:শেখ পরিবার বিষয়শ্রেণী:অষ্টম জাতীয় সংসদ সদস্য
২০১৮ সুপার কাপ, হিরো মোটোকর্পের সাথে স্পনসরশিপ সম্পর্কের কারণে হিরো সুপার কাপ নামেও পরিচিত, এটি সুপার কাপের ১ম সংস্করণ এবং ভারতের ফুটবল ক্লাবগুলির জন্য জাতীয় নকআউট প্রতিযোগিতার ৩৯তম মৌসুম। সমগ্র প্রতিযোগিতাটি ওড়িশার কলিঙ্গ স্টেডিয়ামে অনুষ্ঠিত হয়েছিল। ইন্ডিয়ান সুপার লিগ ও আই-লিগ উভয় প্রতিযোগিতার দলগুলি অংশ নিয়েছিল।  দল ১৬টি দল মৌল পর্বে অংশ নিয়েছিল। আইএসএল ও আই-লিগে অবস্থানের ভিত্তিতে প্রথম ৬টি করে মোট ১২টি দল সরাসরি মূল পর্বে সুযোগ পায় ও বাকি ৪টি করে ৮টি দল বাছাইপর্বে অংশ নেয়।   বাছাইপর্ব(৮টি দল) মূল পর্ব(১২টি দল)আই-লিগ   গোকুলাম কেরালা  চেন্নাই সিটি  চার্চিল ব্রাদার্স  ইন্ডিয়ান এরোস  ইন্ডিয়ান সুপার লিগ   মুম্বই সিটি  দিল্লি ডায়নামোস  এটিকে  নর্থইস্ট ইউনাইটেডআই-লিগ   মিনার্ভা পাঞ্জাব  নেরোকা  মোহনবাগান  ইস্টবেঙ্গল  আইজল  শিলং লাজং  ইন্ডিয়ান সুপার লিগ   বেঙ্গালুরু  চেন্নাইয়িন  গোয়া  পুনে সিটি  জামশেদপুর  কেরালা ব্লাস্টার্স  নোট  তারিখ ১২ মার্চ ২০১৮-এ, সর্বভারতীয় ফুটবল ফেডারেশন প্রতিযোগিতার তারিখ নির্ধারণ করে। ২০১৮ এএফসি কাপ প্রতিযোগিতায় আইজল ও বেঙ্গালুরুর অংশগ্রহণের জন্য কোয়ার্টার-ফাইনাল পিছিয়ে দেওয়া হয়। পর্বরাউন্ড তারিখবাছাইপর্ব ১৫–১৬ মার্চ ২০১৮মূল পর্ব ১৬ দলের পর্ব৩১ মার্চ – ৬ এপ্রিল ২০১৮কোয়ার্টার-ফাইনাল ৮–১৩ এপ্রিল ২০১৮সেমি-ফাইনাল ১৬–১৭ এপ্রিল ২০১৮ফাইনাল ২০ এপ্রিল ২০১৮  বাছাইপর্ব ড্র করার মাধ্যমে খেলা নির্ধারণ করা হয়েছিল।  বন্ধনী  ১৬ দলের পর্ব  কোয়ার্টার-ফাইনাল  সেমি-ফাইনাল  ফাইনাল  আরও দেখুন ২০১৭–১৮ ইন্ডিয়ান সুপার লিগ মৌসুম ২০১৭–১৮ আই-লিগ  তথ্যসূত্র  বহিঃসংযোগ  এআইএফএফ .  বিষয়শ্রেণী:২০১৮-এ ফুটবল বিষয়শ্রেণী:সুপার কাপ (ভারত)
একটি জাপানি পেশাদার কুস্তি এবং মার্শাল আর্টসের প্রচার, যা ২০০৫ সালে প্রতিষ্ঠিত হয়েছিল সাতোরু সায়ামা কর্তৃক। এটি   মার্শাল আর্ট আউটস, মিক্সড মার্শাল আর্ট, কিকবক্সিং এবং সিকেন্ডো-স্টাইল প্রতিযোগিতার মতো বৈশিষ্ট্য রয়েছে। এতে প্রতি দুই বা তিন মাস পরে শো হয় এবং এতে উভয় পক্ষের প্রো রেসলিং ক্রিয়াকলাপ এবং বিভিন্ন মার্শাল আর্টস বাউটস, যেমন মিশ্র মার্শাল আর্টস, কিকবক্সিং এবং সিকেন্দো শৈলি প্রতিযোগিতা হয়। এটি অন্যান্য প্রচারের পাশাপাশি নিজস্ব প্রতিভার শীর্ষস্থানীয় কুস্তিগীরদের ব্যবহার করে এবং ট্যুরিয়ামন মেক্সিকো, ব্যাটলার্টস এবং দরাদিশনের সাথে কার্যকরী চুক্তি করেছে।   রোস্টার    আকিফুমি সাইতো  গ্রেট টাইগার (তকতোরিকি তদাশিগে)  হায়াতো মাশিতা  শোদাই টাইগার মাস্ক   সুপার রাইডার   সুপার টাইগার (২)  টাইগার শার্ক   কোজো উরিটা   কেন্দো নাগাসাকি   মাসাও ওরিহারা   উল্লেখযোগ্য অতিথি    মাসাকাতসু ফুনাকী   আলেকজান্ডার ওতুসুকা   অতসুসি ওনিটা   ডাইসুক সেকিমোটো   গ্রান হামদা   হিকারু সাটো   মিতসুয়া নাগাই   রিকি চোশু   তাতসুমি ফুজিনামি   আলটিমো ড্রাগান   গ্রেট সাসুক   বিয়ার ফুকুদা   ওয়াকাশুও শুনিচি   কোটা ইবুশি   আকিবোনো   তাতসুহিতো তাকাইয়া   মিনোরু সুজুকি   চ্যাম্পিয়নশিপ   চ্যাম্পিয়নশিপ  বর্তমান চ্যাম্পিয়ন  তারিখ জিতেছে  দিন অনুষ্ঠিত  লিজেন্ড চ্যাম্পিয়নশিপ  কাজুয়ুকি ফুজিটা  ১৯ সেপ্টেম্বর ২০১৯    রিয়েল জাপান ট্যাগ টিম চ্যাম্পিয়নশিপ  ব্ল্যাক শ্যাডো এবং টাইগার শার্ক  ৯ ডিসেম্বর ২০১২      আরো দেখুন   জাপানের পেশাদার কুস্তি  জাপানের পেশাদার কুস্তির প্রচারের তালিকা   তথ্যসূত্র    বহিঃসংযোগ   রিয়েল জাপান প্রো রেসলিং  (জাপানি ভাষায়)  বিষয়শ্রেণী:জাপানি ভাষার লেখা থাকা নিবন্ধ বিষয়শ্রেণী:জাপানি পেশাদার কুস্তি প্রচার
thumb|350px|পৃথিবীর উত্তর এবং দক্ষিণ মেরুতে অতিক্রমকারী বরফ এবং তুষারের প্রদর্শন।  পৃথিবীর মেরু অঞ্চল পৃথিবীর হিমশীতল অঞ্চল হিসাবে পরিচিত, যা ভৌগোলিক মেরুর (উত্তর এবং দক্ষিণ মেরু) পারিপার্শ্বিক অঞ্চলসমূহ নিয়ে বিস্তৃত। এই অঞ্চল পৃথিবীর সুমেরু মহাসাগরের উত্তর প্রান্ত এবং এন্টার্কটিকা মহাদেশের দক্ষিণের মেরু বরফ ক্যাপ দ্বারা নিয়ন্ত্রিত।   স্থলজ মেরু অঞ্চল   মেরু অঞ্চলের জলবায়ু =সংজ্ঞাপৃথিবীর হিমশীতল এলাকাগুলো কে মেরু অঞ্চল বলে।  গ্যালারি   আরও দেখুন   তথ্যসূত্র    আরও পড়ুন      বহিঃসংযোগ     The Polar Regions  আন্তর্জাতিক পোলার ফাউন্ডেশন  Arctic Environmental Atlas (UNDP)  Earth's Polar Regions on Windows to the Universe  Arctic Studies Center, Smithsonian Institution   Scott Polar Research Institute, University of Cambridge  WWF:The Polar Regions  বিশ্ব পরিবেশ দিবস ২০০৭ "বরফ গলন" দ্য গার্ডিয়ানের চিত্র গ্যালারী  পোলার ডিস্কভারি  বিষয়শ্রেণী:পৃথিবীর মেরু অঞ্চল বিষয়শ্রেণী:সুমেরু অঞ্চলের ভূগোল বিষয়শ্রেণী:মেরু অঞ্চল বিষয়শ্রেণী:অ্যান্টার্কটিকার ভূগোল বিষয়শ্রেণী:উত্তর মহাসাগর
নিয়ালিশ পাড়া রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি হল্ট রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।  ইতিহাস ১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।    তথ্যসূত্র  বিষয়শ্রেণী:মুর্শিদাবাদ জেলার রেলওয়ে স্টেশন বিষয়শ্রেণী:হাওড়া রেলওয়ে বিভাগ
আল মাহদি মসজিদ একটি আহ্‌মদীয়া মুসলিম জামাতের মসজিদ ব্র্যাডফোর্ড, ইংল্যান্ড এ অবস্থিত। মসজিদটি নির্মিত হয়েছিল  £২.৫ মিলিয়ন পাউন্ড খরচে যা ব্রিটিশ আহমদীয়া মুসলিম সদস্যদের স্বেচ্ছায় দানের মাধ্যমে। মসজিদটি উদ্বোধন করেছিলেন ৭ই নভেম্বর, ২০০৮ সালে মির্যা মাসরূর আহমদ, বর্তমানে পঞ্চম খলিফা আহমদীয়া মুসলিম সম্প্রদায়ের। মসজিদটি ২০০০ জন মুসুল্লি ধারণক্ষমতা সম্পন্ন, এটি শহরের বৃহত্তম মসজিদগুলোর মধ্যে একটি. উদ্বোধন অংশগ্রহণ করেন অনেক আহমদী মুসলিম এবং ৩০০ জন অতিথি।  ব্র্যাডফোর্ড এর রীস ওয়ে নামক জায়গায় মসজিদটি অবস্থান করছে যা একটি মালভূমি উপর অবস্থিত, এজন্য মসজিদটি শহরের দূর দূরান্ত থেকেও দেখা যায়।   ২০১৪ সালে মসজিদটিতে বিবিসি রেডিও ৪ এর বিষয়ভিত্তিক বিতর্ক Any Questions? অনুষ্ঠিত হয়।   তথ্যসূত্র    আরও পড়ুন   S. R. ভ্যালেনটাইন, ইসলাম ও আহমদীয়া জামা 'ত: ইতিহাস, বিশ্বাস ও অনুশীলন হার্স্ট & Co, লন্ডন, 2008, , 9781850659167.  বিষয়শ্রেণী:ইংল্যান্ডের মসজিদ বিষয়শ্রেণী:আহ্‌মদীয়া বিষয়শ্রেণী:যুক্তরাজ্যের আহমদীয়া মসজিদ বিষয়শ্রেণী:২০০৮-এ সম্পন্ন মসজিদ বিষয়শ্রেণী:গম্বুজসহ মসজিদ বিষয়শ্রেণী:২০০৮-এ ইংল্যান্ডে প্রতিষ্ঠিত
থাম্ব|198x198পিক্সেল|নবাব সৈয়দ শামসুল হুদা কে.সি.আই.ই গোকর্ণ বাংলাদেশের হরল নদীর তীরে অবস্থিত। এই গ্রামটি ঐতিহাসিকভাবে একটি প্রত্যন্ত এলাকা হিসেবে বিবেচিত ছিল। সড়ক ভ্রমণ যুগের আগে এখানকার বাসিন্দারা নৌকার উপর নির্ভর করত। ১৮৬২ সালে এই গ্রামে জন্মগ্রহণকারী নবাব সৈয়দ শামসুল হুদা কেসিআইই সহ অনেক উচ্চ সম্মানিত ব্যক্তি গোকর্ণে জন্মগ্রহণ করেছিলেন। তিনি ১৯২১ সালে ইম্পেরিয়াল লেজিসলেটিভ কাউন্সিলের প্রথম মুসলিম প্রেসিডেন্ট হন। অতীতে মানুষ নদীপথে গোকর্ণ থেকে ঢাকা ও কলকাতায় যাতায়াত করত।  তথ্যসূত্র  বিষয়শ্রেণী:ব্রাহ্মণবাড়িয়া জেলার গ্রাম বিষয়শ্রেণী:চট্টগ্রাম বিভাগের গ্রাম
thumb|283px|লাহপেট বর্মী রন্ধনশৈলী হচ্ছে মিয়ানমারের বিভিন্ন অঞ্চলে প্রচলিত খাদ্য রন্ধন ও পরিবেশনের শৈলী। স্থানীয় সংখ্যালঘু নৃগোষ্ঠীর অবদানে মিয়ানমারের রন্ধনশৈলী সমৃদ্ধ হয়ে উঠেছে। মিয়ানমারে বামাররা সবচেয়ে প্রভাবশালী গোষ্ঠী, কিন্তু চীন গোষ্ঠীসহ অন্যান্য গোষ্ঠীগুলি্র স্বতন্ত্র খাবার ও রন্ধনশৈলী আছে।  মাছের সস এবং নগাপী (সীফুড) জাতীয় মাছজাত দ্রব্যের ব্যাপক ব্যবহার হয় বামার রন্ধনপ্রণালীতে। মায়ানমারের ভৌগোলিক অবস্থানের কারণে, বার্মিজ রন্ধনপ্রণালী চীনা রান্না, ভারতীয় রান্না এবং থাই রান্নার দ্বারা প্রভাবিত হয়েছে।  মহিঙ্গা হচ্ছে মিয়ানমারের ঐতিহ্যবাহী প্রাতঃরাশ এবং জাতীয় খাবার। সিৎয়ে, কিউকপিউ, মও্লামিয়াইং (সাবেক মৌলমান), মার্গুই (মৈয়িক) এবং দোয়েই এর মত উপকূলীয় শহরগুলির একটি সাধারণ খাদ্য উপাদান হচ্ছে সমুদ্রজাত খাবার। অন্যদিকে মাংস এবং হাঁস-মুরগী ম্যান্ডেলার মত ভূমিবদ্ধ শহরগুলিতে সাধারণ খাদ্য। মিষ্টি পানির মাছ এবং চিংড়ি রান্নায়  প্রোটিনের প্রাথমিক এবং বিভিন্ন উপায়ে ব্যবহার করা হয়: তাজা, নোনা, শুটকি, বেটে, টক মিশিয়ে ইত্যাদি।  বর্মী রন্ধনশৈলীর বিভিন্ন ধরনের সালাদ (এ থোক) রয়েছে, যার প্রধান উপকরণ চাল, গম এবং চাল নুডলস, কাচের নুডলস এবং সেমাই, আলু, আদা, টমেটো, কাফির লেবু, লম্বা শিম, লাহপেট এবং নগাপি (মাছের পেস্ট)। এই সালাদ সবসময় বার্মিজ শহরগুলোতে দ্রুত খাবার (ফাস্টফুড) হিসাবে জনপ্রিয় হয়েছে।  একটি জনপ্রিয় বর্মী ছড়া হচ্ছে, "ফলের মধ্যে আম সবচেয়ে ভাল; মাংসের মধ্যে শুকরের মাংস ভাল এবং পাতার মধ্যে ল্যাহপেট সবচেয়ে ভাল"।  খাদ্যাভ্যাস আদবকায়দা thumb|প্রথাগত বর্মী খাবার thumb|ইয়াঙ্গুনের খোলা ক্যাফে thumb|মিয়ানমারের লেজার বিয়ারের ক্যান thumb|্মিয়ানমারের চা ঐতিহ্যগতভাবে বর্মীরা বাঁশের মাদুরে বসে নিচু টেবিল থেকে খাদ্যগ্রহণ করে। একসাথে খাবারের ব্যবস্থা করা হয়। একটি সাধারণ খাবারে থাকে প্রধান খাবার হিসেবে ফুটানো ভাত এবং হীন নামক খাবার যাতে থাকে স্বাদুপানির মাছের তরকারি। মাছের বদলে মাংসের তরকারিও থাকে। হিন গিয়ো নামক পাতলা ঝোল থাকে।  সম্মান থেকে অন্যেরা আসার পূর্বে সব থেকে বয়স্কদের আগে খাবার পরিবেশন করা হয়। এমনকি মুরুব্বীরা অনুপস্থিত থাকলেও এটা করা হয়। পিতামাতার সম্মানে তাদের পাত্র থেকে প্রথমে কিছু ভাত সরিয়ে রাখার প্রথা উ চা নামে পরিচিত।  বর্মীদের খাবারের ধরন অনেকটা বাঙালীর মতো। তারা ডান হাতে খাবার খায়। প্রথমে ভাতের সংগে অন্যান্য তরকারি মিশিয়ে আঙুল দিয়ে ছোট দলা তৈরী করে মুখে দেয়। নুডলস জাতীয় খাবার গ্রহণের ক্ষেত্রে তারা অবশ্য চপস্টিকস এবং কাটাচামচ ব্যবহার করে। বাড়িতে ছুটি-কাঁটার ব্যবহার একদমই নেই তবে রেস্তোরাতে এগুলোর প্রচলন আছে। খাবারের সংগে সাধারণত পানীয় পরিবেশন করা হয় না তবে পাতলা ঝোল জাতীয় খাবার থাকে। খাবারের বাইরে বর্মীদের প্রিয় পানীয় সবুজ চা।  লাহপেটা  লাহপেট (লেফাত, লাফেট, লেফেট, লেপপেট, বা লেটপেট'ও উচ্চারণ করা হয়) হচ্ছে একধরনের বর্মী চায়ের আচার। মায়ানমারে পৃথিবীর অল্প কয়েকটি দেশের মতো চা পানের পাশাপাশি খাওয়াও হয়। আচারি চা এই অঞ্চলের অনন্য এবং শুধুমাত্র জাতীয় খাদ্য হিসাবে গণ্য করা হয় না পাশাপাশি বার্মিজ সমাজে এটি গুরুত্বপূর্ণ ভূমিকা পালন করে।  আরও দেখুন  বাঙালি রন্ধনশৈলী  বাংলাদেশি রন্ধনশৈলী  মিশ্র রন্ধনশৈলী  ইরাকি রন্ধনশৈলী  ইরানি রন্ধনশৈলী  ঝোল  ঝাল  অম্বল  শুক্তো  ডালনা  হরগৌরী  গাম্বো  তথ্যসূত্র  বর্মী রন্ধনশৈলী বিষয়শ্রেণী:বর্মী রন্ধনশৈলী বর্মী রন্ধনশৈলী বিষয়শ্রেণী:মিয়ানমারের সংস্কৃতি বিষয়শ্রেণী:দক্ষিণ-পূর্ব এশীয় রন্ধনশৈলী
ইটবাড়িয়া বাংলাদেশের পটুয়াখালী জেলার অন্তর্গত পটুয়াখালী সদর উপজেলার একটি ইউনিয়ন।   আয়তন  ইটবাড়িয়া ইউনিয়নের আয়তন ৬,৮২৩ একর।   প্রশাসনিক কাঠামো  ইটবাড়িয়া ইউনিয়ন পটুয়াখালী সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম পটুয়াখালী সদর থানার আওতাধীন। এটি জাতীয় সংসদের ১১১নং নির্বাচনী এলাকা পটুয়াখালী-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী ইটবাড়িয়া ইউনিয়নের মোট জনসংখ্যা ২১,৪৭৮ জন। এর মধ্যে পুরুষ ১০,৫১৫ জন এবং মহিলা ১০,৯৬৩ জন। মোট পরিবার ৪,৪৯২টি।   শিক্ষা  ২০১১ সালের আদমশুমারি অনুযায়ী ইটবাড়িয়া ইউনিয়নের সাক্ষরতার হার ৫৬.৪%।   আরও দেখুন   পটুয়াখালী সদর উপজেলা  পটুয়াখালী সদর থানা  পটুয়াখালী জেলা   তথ্যসূত্র    বহিঃসংযোগ   বিষয়শ্রেণী:পটুয়াখালী সদর উপজেলার ইউনিয়ন
বিষয়শ্রেণী:ইঙ্গ-আফগান যুদ্ধ বিষয়শ্রেণী:১৮৭৮-এ এশিয়া বিষয়শ্রেণী:১৮৭৯-এ এশিয়া বিষয়শ্রেণী:১৮৮০-এ এশিয়া বিষয়শ্রেণী:১৮৭৮-এর সংঘর্ষ বিষয়শ্রেণী:১৮৭৯-এর সংঘর্ষ বিষয়শ্রেণী:১৮৮০-এর সংঘর্ষ বিষয়শ্রেণী:১৯শ-শতাব্দীতে যুক্তরাজ্যের সামরিক ইতিহাস বিষয়শ্রেণী:যুক্তরাজ্য জড়িত যুদ্ধ বিষয়শ্রেণী:১৮৭৮-এ আফগানিস্তান বিষয়শ্রেণী:১৮৭৯-এ আফগানিস্তান বিষয়শ্রেণী:১৮৮০-এ আফগানিস্তান বিষয়শ্রেণী:১৯শ-শতাব্দীতে আফগানিস্তান বিষয়শ্রেণী:আফগানিস্তানে আক্রমণ বিষয়শ্রেণী:যুক্তরাজ্য কর্তৃক আক্রমণ বিষয়শ্রেণী:আফগানিস্তানের আধুনিক ইতিহাস বিষয়শ্রেণী:গ্রেট গেম বিষয়শ্রেণী:আফগানিস্তান জড়িত যুদ্ধ বিষয়শ্রেণী:ব্রিটিশ ভারত জড়িত লড়াই বিষয়শ্রেণী:খাইবার পাখতুনখাওয়ার সামরিক ইতিহাস বিষয়শ্রেণী:১৮৭০-এর দশকে ব্রিটিশ ভারত
আইসান দৌলত বেগম (মৃত্যু: জুন ১৫০৫, অন্যান্য বানান এহসান দৌলত, ইসান দৌলত, এসান দৌলত ) ছিলেন মুঘলিস্তানের ইউনুস খানের প্রথম ও প্রধান স্ত্রী। তিনি কুতলুগ নিগার খানমের মা এবং তাই প্রথম মুঘল সম্রাট বাবরের নানী। তার নাতির রাজত্বকালে, তিনি ১৪৯৪ থেকে ১৫০৫ সাল পর্যন্ত তার প্রকৃত রিজেন্ট ও উপদেষ্টা হিসাবে কাজ করেছিলেন।   পরিবার  আইসান দৌলত বেগমের পিতা ছিলেন একজন শক্তিমান উপজাতীয় প্রধান মীর শের আলী হাজী কুঞ্জি (কুঞ্চিন) বেগ। তার অনেক ভাই ছিল, যাদের মধ্যে তিনজন শিরাম বেগ, মজিদ বেগ ও আলী দোস্ত বেগ বাবরের কাজে নেতৃত্ব দিয়েছিলেন।  বিবাহ  ১৪৫৬ সালে আবু সাঈদ মির্জা, যিনি ট্রান্সক্সিয়ানার শাসক হয়েছিলেন, তিনি ইউনুস খানকে পাঠান। এসেন বুকার অধীনে মুঘলরা তার অঞ্চলে ঘন ঘন যে অভিযান চালিয়েছিল তাতে আবু সাঈদ বিরক্ত হয়েছিলেন। তিনি ইউনূসকে খানত্বে উন্নীত করেন এবং তার ভাইয়ের বিরোধিতা করার জন্য তাকে সৈন্যসহ মুঘলিস্তানে পাঠান। ইউনুস খান দ্রুত অনেক আমিরের সমর্থন লাভ করেন ও আইসান দৌলত বেগমকে বিয়ে করেন। আইসান দৌলত বেগম তার ছোটবেলা থেকেই সমসাময়িক রাজনীতিতে গুরুত্বপূর্ণ ভূমিকা পালন করেছিলেন, যখন তার বিয়ে হওয়ার কথা ছিল। বাবরনামায় বলা হয়েছে, আইসান দৌলত বেগমকে বিয়ে করে ইউনুস খান ও আইসান দৌলত সাদা পোশাকে বসেছিলেন। মুঘলদের তুরেহ বা প্রাচীন প্রতিষ্ঠান অনুসারে, সাঘরিচি তুমান বেগদের দ্বারা তাকে আদেশ দেওয়া হয়েছিল ও খানত্বে উন্নীত করা হয়েছিল যারা মোগলস্তান আক্রমণ করেছিল।  মরুভূমিতে জন্মগ্রহণকারী এবং বন্য দেশের কঠোরতায় অভ্যস্ত আইসান দৌলত বেগম অবশ্যই তার নাতি বাবরের মধ্যে দৃঢ়তা, আত্মনির্ভরতা, কষ্টের মুখোমুখি হওয়ার সাহস এবং কঠোর মনোভাব জাগিয়েছিলেন, যা একত্রে বাবরের চরিত্রের অবিচ্ছেদ্য বৈশিষ্ট্য হয়ে ওঠে এবং পরে তার সাফল্যের চাবিকাঠি হয়। আইসান দৌলত বেগম ত্রিশ বছর ধরে স্বামীর জীবনের অনেক কষ্ট ভাগ করে নিয়েছেন। বেশ কয়েকবার তিনি শত্রুর হাতে পড়েছিলেন, কিন্তু সর্বদা তাদের খপ্পর থেকে নিরাপদে ফিরে আসেন।  আইসান দৌলত বেগমের মাধ্যমে ইউনুস খানের তিনটি কন্যা ছিল: মিহর নিগার খানম, কুতলুগ নিগার খানম ও খুব নিগার খানম। তার বড় মেয়ে মিহর নিগার খানম, যাকে সুলতান আবু সাঈদ মির্জা তার বড় ছেলে সুলতান আহমেদ মির্জার জন্য নিয়েছিলেন। মির্জার কাছে তার কোন পুত্র বা কন্যা ছিল না। তার দ্বিতীয় কন্যা কুতলুগ নিগার খানম ফারগানা উপত্যকার রাজা দ্বিতীয় উমর শেখ মির্জাকে বিয়ে করেছিলেন। তিনি ছিলেন ভারতের মুঘল সাম্রাজ্যের প্রতিষ্ঠাতা ও এর প্রথম সম্রাট সম্রাট বাবরের মাতা। তার তৃতীয় কন্যা ছিলেন খুব নিগার খানম, যিনি মুহাম্মদ হোসেন কোরকান ডগলেটের সাথে বিবাহ বন্ধনে আবদ্ধ হন। তার এক ছেলে ও এক মেয়ে ছিল।  ১৪৫৫-৫৬ সালে কাশগরে, যখন তার মেয়ে মিহর নিগার খানম দুধের শিশু ছিল, তখন আইসান দৌলত বেগমকে বন্দী করা হয়েছিল, কিন্তু তাকে তার স্বামীর কাছে নিরাপদে ফিরিয়ে দেওয়া হয়েছিল। ১৪৭২-৭৩ সালে তাসকান্দে, ইউনুস খান যখন মুঘলিস্তানে অভাবের সময় যব কিনতে গিয়েছিলেন, তখন আইসান দৌলত বেগম আবার বন্দী হন, কিন্তু তার স্বামীর কাছে সম্মানের সাথে ফিরে আসেন। আইসান দৌলত বেগম প্রায় ত্রিশ বছরের তার অসাধারণ স্বামীর অসাধারণ কর্মজীবনের উত্থান-পতনের কথা ভাগ করেছেন; ১৪৮৭ সালে চুয়াত্তর বছর বয়সে তার মৃত্যুর আগ পর্যন্ত দুই বছরের পক্ষাঘাতজনিত অসহায়ত্বের মধ্য দিয়ে তাকে লালনপালন করেছিলেন এবং পরে প্রায় আঠারো বছর বেঁচে ছিলেন।  তথ্যসূত্র   বিষয়শ্রেণী:১৫শ শতাব্দীর নারী বিষয়শ্রেণী:১৫০৫-এ মৃত্যু বিষয়শ্রেণী:জন্মের সাল অজানা বিষয়শ্রেণী:মৃত্যুর সাল অজানা
ঘোড়া নাচ হল উত্তর ও মধ্য রাঢ়-বাংলার কৃষিজীবী মানুষদের মধ্যে প্রচলিত একক প্রমোদনৃত্য। অগ্রহায়ণ মাসের শেষে ফসল ঘরে তোলার সময়ে কৃষকরা ঘোড়ার মত সাজসজ্জা করে বা অঙ্গভঙ্গি করে নাচের মাধ্যমে আনন্দানুষ্ঠান করেন। বৈশিষ্ট্য  এই নাচে একজন পুরুষ কাঠের ঘাড় ও মুখ তার কোমরে বেঁধে এবং কোমরের নিচের অংশ রঙিন কাপড়ে ঢেকে রেখে এমনভাবে নাচতে থাকেন যেন মনে হয়, সত্যিকারের ঘোড়া নৃত্য করছে। কোথাও কোথাও একটি বাঁশের খাঁচা (পা বাদে) তৈরি করে সেটি রঙিন কাপড়ে বা কাগজে ঢেকে তার মধ্যে দাঁড়িয়ে ঢোলক, বাঁশি বা স্থানবিশেষে অর্গানের তালে তালে বিভিন্ন ভঙ্গিমায় নাচা হয়।  ঘোড়া নাচে উপস্থিত দর্শকমণ্ডলীকে নৃত্যশিল্পীর পায়ের নাচ দেখে বাকি দুটি পায়ের অস্তিত্ব কল্পনা করে নিতে হয়।বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ১৯৫  তথ্যসূত্র  বহিঃসংযোগ  বিষয়শ্রেণী:বাংলার সংস্কৃতি বিষয়শ্রেণী:নৃত্য বিষয়শ্রেণী:পশ্চিমবঙ্গের লোকসংস্কৃতি
অ্যাঞ্জেলো মানকুসো একজন মার্কিন রাজনীতিবিদ এবং চর্মরোগ সংক্রান্ত শল্যচিকিৎসক।  মানকুসো ১৯৯৯ থেকে ২০০৩ সাল পর্যন্ত ডেমোক্র্যাট হিসাবে আলাবামা হাউস অফ রিপ্রেজেন্টেটিভের চতুর্থ জেলা আসনে অধিষ্ঠিত ছিলেন।  তিনি ২০০৬ সালে আলাবামার ৩য় সিনেট জেলার জন্য ডেমোক্রেটিক পার্টি প্রাইমারীতে প্রতিদ্বন্দ্বিতা করেছিলেন  ২০০৮ সালে, মানকুসো দল পরিবর্তন করেন, আলাবামার ৫ম কংগ্রেসনাল ডিস্ট্রিক্টের জন্য রিপাবলিকান প্রাইমারিতে প্রতিদ্বন্দ্বিতা করার জন্য,  যেখানে তিনি তৃতীয় স্থান অধিকার করেন।  মানকুসো ২০১৩ সালে লেফটেন্যান্ট গভর্নর পদের জন্য প্রতিদ্বন্দিতা কথা বিবেচনা করেছিলেন, শোনার পর যে কোর্টল্যান্ডে একটি আন্তর্জাতিক পেপার মিল রাষ্ট্রীয় রাজনীতিবিদদের অপর্যাপ্ত প্রতিক্রিয়ার সাথে বন্ধ করার পরিকল্পনা করেছে।   পরের বছর, মানকুসো আলাবামার ৪র্থ সেনেট জেলার সাধারণ নির্বাচনে ডেমোক্র্যাট হিসেবে প্রতিদ্বন্দ্বিতা করেন, পল বুসম্যানের কাছে হেরে যান।    রাজনীতির বাইরে, মানকুসো একজন চর্মরোগ সংক্রান্ত শল্যচিকিৎসক।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:মার্কিন চর্মরোগ বিশেষজ্ঞ বিষয়শ্রেণী:মার্কিন প্লাস্টিক শল্যচিকিৎসক বিষয়শ্রেণী:আলাবামার চিকিৎসক বিষয়শ্রেণী:আলাবামার রিপাবলিকান বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:২১শ শতাব্দীর মার্কিন চিকিৎসক বিষয়শ্রেণী:২০শ শতাব্দীর মার্কিন রাজনীতিবিদ বিষয়শ্রেণী:২১শ শতাব্দীর মার্কিন রাজনীতিবিদ বিষয়শ্রেণী:২০শ শতাব্দীর শল্যচিকিৎসক বিষয়শ্রেণী:২১শ শতাব্দীর শল্যচিকিৎসক
মোরিস ওগ্যুস্ত শ্যভালিয়ে (; ১২ সেপ্টেম্বর ১৮৮৮ - ১ জানুয়ারি ১৯৭২) ছিলেন একজন ফরাসি অভিনেতা ও কাবারে গায়ক। তিনি তার প্রথম মার্কিন হিট গান "লিভিন ইন দ্য সানলাইট", "ভ্যালেন্টাইন", "লুইস", "মিমি" ও "থ্যাংক হেভেন ফর লিটল গার্লস" গানের জন্য এবং তার অভিনীত দ্য লাভ প্যারেড, দ্য বিগ পন্ড ও লাভ মি টুনাইট চলচ্চিত্রের জন্য সর্বাধিক পরিচিত।  প্যারিসে জন্মগ্রহণকারী শ্যভালিয়ে সঙ্গীতধর্মী হাস্যরসাত্মক নাটকে অভিনয় করে তারকা খ্যাতি অর্জন করেন। এছাড়া তিনি জনসম্মুখে গান ও নৃত্য পরিবেশন করতেন। ১৯০৯ সালে তৎকালীন ফ্রান্সের সবচেয়ে জনপ্রিয় তারকা অভিনেত্রী ফ্রেহেলের সাথে তার জুটি গড়ে ওঠে। এই যুগলের সম্পর্ক স্বল্পকাল স্থায়ী হলেও তিনি মার্সেইয়ে লালকাজারে মিমিক ও গায়ক হিসেবে প্রতিষ্ঠা লাভ করেন। ফরাসি মঞ্চ সমালোচকগণ তার কাজের প্রশংসা করেন। ১৯১৭ সালে তিনি জ্যাজ ও র‍্যাগটাইম গানের সাথে পরিচিত হন এবং লন্ডনে গিয়ে প্যালেস থিয়েটারে নতুন আঙ্গিকে সফলতা অর্জন করেন।  পরবর্তীকালে তিনি মার্কিন যুক্তরাষ্ট্রে সফরে যান এবং সেখানে মার্কিন সুরকার জর্জ গার্শউইন ও আরভিং বার্লিনের সাথে পরিচিত হন। ১৯২২ সালে তারা ব্রডওয়ে মঞ্চে অপেরেত্তা দেদে পরিবেশন করেন। তিনি অভিনয়ে আগ্রহী হয়ে ওঠেন এবং দেদে দিয়ে সফলতা অর্জন করেন। সবাক চলচ্চিত্রের আগমনের পর তিনি ১৯২৮ সালে হলিউডে আগমন করেন। সেখানে তিনি তার প্রথম মার্কিন চলচ্চিত্র ইনোসেন্টস্‌ অব প্যারিস-এ অভিনয় করেন। ১৯৩০ সালে তিনি দ্য লাভ প্যারেড (১৯২৯) ও দ্য বিগ পন্ড (১৯৩০) ছবিতে অভিনয়ের জন্য শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।  ১৯৫৭ সালে তিনি প্রায় বিশ বছর পর আবার লাভ ইন দি আফটারনুন দিয়ে হলিউডে অভিনয় করেন। পরের বছর তিনি জিজি ছবিতে লেসলি ক্যারন ও লুইস জর্ডানের সাথে অভিনয় করেন। ১৯৬০-এর দশকের শুরুতে তিনি আরও আটটি চলচ্চিত্রে কাজ করেন। ১৯৭০ সালে ডিজনির দি অ্যারিস্টোক্যাটস-এ শিরোনাম গানে কণ্ঠ দেন, যা ছিল চলচ্চিত্রে তার শেষ কাজ। ১৯৭২ সালের ১লা জানুয়ারি তিনি প্যারিসে মৃত্যুবরণ করেন।  তথ্যসূত্র  বহিঃসংযোগ         বিষয়শ্রেণী:১৮৮৮-এ জন্ম বিষয়শ্রেণী:১৯৭২-এ মৃত্যু বিষয়শ্রেণী:২০শ শতাব্দীর ফরাসি অভিনেতা বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:প্যারিসের অভিনেতা বিষয়শ্রেণী:প্যারিসের গায়ক বিষয়শ্রেণী:প্রথম বিশ্বযুদ্ধের ফরাসি সামরিক কর্মকর্তা বিষয়শ্রেণী:প্রথম বিশ্বযুদ্ধে ফরাসি যুদ্ধবন্দী বিষয়শ্রেণী:ফরাসি গায়ক বিষয়শ্রেণী:ফরাসি চলচ্চিত্র অভিনেতা বিষয়শ্রেণী:বেলজীয় বংশোদ্ভূত ফরাসি ব্যক্তি বিষয়শ্রেণী:একাডেমি সম্মানসূচক পুরস্কার বিজয়ী বিষয়শ্রেণী:গোল্ডেন গ্লোব সেসিল বি. ডামিল পুরস্কার বিজয়ী বিষয়শ্রেণী:টনি পুরস্কার বিজয়ী
সংজ্ঞা উদরাময় বা ডায়রিয়া হলো প্রতিদিন অন্তত তিনটি আলগা, তরল বা জলযুক্ত মলত্যাগের অবস্থা। এটি কখনো কখনো কয়েক দিন স্থায়ী হয় এবং দেহে তরলের ঘাটতির কারণে পানিশূন্যতা সৃষ্টি করে। 100px|left| 100px|left|  উপসর্গসমূহ অন্যান্য লক্ষণগুলোর মধ্যে রয়েছে প্রস্রাব হ্রাস, দ্রুত হৃদস্পন্দন এবং আলগা এবং ঘন ঘন মলত্যাগ। 100px|left| 100px|left|  কারণ সবচেয়ে সাধারণ কারণ হলো অন্ত্রের সংক্রমণ, যা গ্যাস্ট্রোএন্টেরাইটিস নামে পরিচিত, যা ভাইরাস, ব্যাকটেরিয়া বা পরজীবী দ্বারা সৃষ্ট হয়। 100px|left| 100px|left| 100px|left|  ঝুঁকির কারণ এই সংক্রমণগুলি প্রায়শই মল দ্বারা দূষিত খাবার বা জল থেকে বা সরাসরি সংক্রামিত অন্য ব্যক্তির কাছ থেকে অর্জিত হয়। 100px|left|  100px|left|  100px|left|  100px|left|   চিকিৎসা ওরাল রিহাইড্রেশন সলিউশন (ORS) এবং জিঙ্ক ট্যাবলেট ডায়রিয়ার চিকিৎসার জন্য ব্যবহার করা হয়। স্বাস্থ্যকর খাদ্যাভ্যাস বজায় রাখা এবং বিশুদ্ধ পানি পান করার পরামর্শ দেওয়া হয়। 100px|left|  100px|left|  100px|left| 100px|left|  প্রতিরোধ দূষিত খাবার, বিশুদ্ধ পানীয় জল, সাবান দিয়ে হাত ধোয়া এবং উন্নত স্যানিটেশনের মাধ্যমে ডায়রিয়া প্রতিরোধ করা যেতে পারে।. 100px|left|  100px|left|  100px|left|   তথ্যসূত্র
right|250px|thumb|২০০৭ সালে থ্র্যাশ মেটাল পরিবেশন করছে মার্কিন সঙ্গীতদল স্লেয়ার  থ্র্যাশ মেটাল হেভি মেটাল সঙ্গীতের একটি উপশাখা। এ ধরনের সঙ্গীতে আক্রমণাত্নক কণ্ঠ ও দ্রুতলয়ের বাজনা ব্যবহার করা হয়। থ্র্যাশ মেটাল সঙ্গীতদলগুলির গানে সামাজিক অস্থিরতা, বৈষম্য ইত্যাদি বিষয় উঠে আসে। অ্যানথ্র্যাক্স, মেগাডেথ, মেটালিকা ও স্লেয়ার - এই চারটি সঙ্গীতদলকে থ্র্যাশ মেটাল সঙ্গীতের স্রষ্টা ও লালনকারী হিসেবে ধরা হয়, যারা ১৯৮০-র দশকের শুরুর দিকে থ্র্যাশ মেটালকে জনপ্রিয় করে তোলে।  জুডাস প্রিস্ট, আয়রন মেইডেন, ভেনম ও মোটরহেড সঙ্গীতদলগুলিকে থ্র্যাশ মেটালের অনুপ্রেরণা হিসেবে ধরা হয়।  থ্র্যাশ মেটালের জনপ্রিয়তা এখন আর শুধু তরুণ প্রজন্মের মধ্যে সীমাবদ্ধ নেই। এর কারণ হিসেবে যোগাযোগ মাধ্যমগুলিতে ব্যাপক প্রচারণা, সঙ্গীত ভিডিও ও ভিডিও খেলাকে ধরা যায়। মূলধারার সঙ্গীতের সাথে এখন থ্র্যাশ মেটালকে আর বিচ্ছিন্ন করার উপায় নেই।   বহিঃসংযোগ        বিষয়শ্রেণী:রক সঙ্গীতের প্রকারভেদ বিষয়শ্রেণী:সঙ্গীত বিষয়শ্রেণী:সঙ্গীতের ব্রিটিশ শৈলী